Ulkomaalaisten opiskelijoiden majapaikkaan tehtiin rasistinen isku Kiteellä | Rasismi | HS
Seiniin töhrittiin esimerkiksi hakaristejä Kiteellä
PAVEKR WIKIMEDIA COMMONS
Kiteen Evankelisessa kansanopistossa asuu opiskelijoita.
Kuva: PAVEKR WIKIMEDIA COMMONS
Ulkomaalaisopiskelijoiden majapaikkaan tehtiin rasistinen isku Kiteellä Pohjois-Karjalassa lauantaina aamuyöllä.Toisin kuin poliisi aiemmin kertoi, kyseessä eivät ole alaikäisten turvapaikanhakijoiden majoitustilat vaan jo pidempään Suomessa olleiden ulkomaalaisopiskelijoiden nukkumatilat, Kiteen Evankelisen kansanopiston opettaja Heidi Luukkainen sanoo.
Kansanopiston majoitustilojen ikkunoita ja seiniä töhrittiin rasistisilla merkeillä, kuten hakaristeillä, ja yhden majoitustilan ikkunan läpi oli Itä-Suomen poliisin mukaan heitetty metallinen esine.Kansanopiston nuorten yhteiskuntatakuu-koulutuksen vastuuopettajana toimivan Luukkaisen mukaan ilkivallan kohteena olleessa rakennuksessa oli arviolta kymmenen ihmistä iskun aikaan."Oli viikonloppu. Aikuiset ihmiset ovat vapaita liikkumaan, joten osa saattoi olla muuallakin", Luukkainen sanoo.Kansanopistolla on majoittuneena ihmisiä 12:sta eri kansallisuudesta. He ovat jo Suomessa jonkin aikaa olleita opiskelijoita sekä vasta saapuneita alaikäisiä turvapaikanhakijoita."Kaikilla sotketussa rakennuksessa olleilla on a-statukset. Osa opiskelee aikuisperuskoulussa, osa on ammatillisissa opinnoissa ja osa opiskelee suomea", Luukkainen kertoo.A-status on niin sanottu jatkuva oleskelulupa, joka voidaan myöntää neljäksi vuodeksi kerrallaan Suomessa jo jonkin aikaa olleelle ulkomaalaiselle.Itä-Suomen poliisi tutkii iskua vahingontekona ja kotirauhan rikkomisena.Luukkaisen mukaan tapahtuneesta pidettiin opiskelijoille maanantaina tiedotustilaisuus."Ei täällä ole mitään paniikkia, eikä kukaan ole halunnut lähteä pois. Meillä on ollut toistakymmentä vuotta ulkomaalaisia opiskelijoita, ja tämä on ensimmäinen kerta, kun jotain tällaista tapahtuu", Luukkainen kertoi tiistaina.Luukkaisen mukaan sotkut on siivottu seinistä jo pois.Tekijöinä epäillään olleen ainakin kolme miestä. He olivat liikkeellä luultavasti vaalealla henkilöautolla.Mahdolliset lisätiedot, havainnot ja vihjeet Kiteen iskuun pyydetään ilmoittamaan virka-aikana poliisin päivystykseen numeroon 029 541 5320 tai virka-ajan jälkeen hätäkeskukseen puhelinnumeroon 112.Lisäksi tietoja voi ilmoittaa vihjepuhelimeen 029 541 5232. Tietoja voi lähettää myös sähköpostitse osoitteeseen vihjeet.ita-suomi@poliisi.fi.
Ulkomaalaisopiskelijoiden majapaikkaan tehtiin rasistinen isku Kiteellä Pohjois-Karjalassa lauantaina aamuyöllä.Toisin kuin poliisi aiemmin kertoi, kyseessä eivät ole alaikäisten turvapaikanhakijoiden majoitustilat vaan jo pidempään Suomessa olleiden ulkomaalaisopiskelijoiden nukkumatilat, Kiteen Evankelisen kansanopiston opettaja Heidi Luukkainen sanoo.Kansanopiston majoitustilojen ikkunoita ja seiniä töhrittiin rasistisilla merkeillä, kuten hakaristeillä, ja yhden majoitustilan ikkunan läpi oli Itä-Suomen poliisin mukaan heitetty metallinen esine.Kansanopiston nuorten yhteiskuntatakuu-koulutuksen vastuuopettajana toimivan Luukkaisen mukaan ilkivallan kohteena olleessa rakennuksessa oli arviolta kymmenen ihmistä iskun aikaan."Oli viikonloppu. Aikuiset ihmiset ovat vapaita liikkumaan, joten osa saattoi olla muuallakin", Luukkainen sanoo.Kansanopistolla on majoittuneena ihmisiä 12:sta eri kansallisuudesta. He ovat jo Suomessa jonkin aikaa olleita opiskelijoita sekä vasta saapuneita alaikäisiä turvapaikanhakijoita."Kaikilla sotketussa rakennuksessa olleilla on a-statukset. Osa opiskelee aikuisperuskoulussa, osa on ammatillisissa opinnoissa ja osa opiskelee suomea", Luukkainen kertoo.A-status on niin sanottu jatkuva oleskelulupa, joka voidaan myöntää neljäksi vuodeksi kerrallaan Suomessa jo jonkin aikaa olleelle ulkomaalaiselle.Itä-Suomen poliisi tutkii iskua vahingontekona ja kotirauhan rikkomisena.Luukkaisen mukaan tapahtuneesta pidettiin opiskelijoille maanantaina tiedotustilaisuus."Ei täällä ole mitään paniikkia, eikä kukaan ole halunnut lähteä pois. Meillä on ollut toistakymmentä vuotta ulkomaalaisia opiskelijoita, ja tämä on ensimmäinen kerta, kun jotain tällaista tapahtuu", Luukkainen kertoi tiistaina.Luukkaisen mukaan sotkut on siivottu seinistä jo pois.Tekijöinä epäillään olleen ainakin kolme miestä. He olivat liikkeellä luultavasti vaalealla henkilöautolla.Mahdolliset lisätiedot, havainnot ja vihjeet Kiteen iskuun pyydetään ilmoittamaan virka-aikana poliisin päivystykseen numeroon 029 541 5320 tai virka-ajan jälkeen hätäkeskukseen puhelinnumeroon 112.Lisäksi tietoja voi ilmoittaa vihjepuhelimeen 029 541 5232. Tietoja voi lähettää myös sähköpostitse osoitteeseen vihjeet.ita-suomi@poliisi.fi.